Document ID: 32007R1543

KOMISSION ASETUS (EY) N:o 1543/2007,
annettu 20 päivänä joulukuuta 2007,
eräiden voilaatujen vientitukia koskevan pysyvän tarjouskilpailun avaamisesta annetun asetuksen (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetun asetuksen (EY) N:o 582/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 3 kohdan b alakohdan ja 14 kohdan,
sekä katsoo seuraavaa:
(1)
Komission asetuksen (EY) N:o 581/2004 (2) 1 artiklan 1 kohdassa ja komission asetuksen (EY) N:o 582/2004 (3) 1 artiklan 1 kohdassa avataan pysyvä tarjouskilpailu tiettyjä kolmansia maita ja alueita lukuun ottamatta muihin määräpaikkoihin vietävien tiettyjen meijerituotteiden vientituen määrittämiseksi.
(2)
Näiden määräpaikkojen aseman virheellisen tulkinnan välttämiseksi on aiheellista erottaa toisistaan kolmannet maat ja yhteisön tullialueen ulkopuoliset Euroopan unionin jäsenvaltioiden alueet.
(3)
Asetuksen (EY) N:o 581/2004 2 artiklan 2 kohdassa ja asetuksen (EY) N:o 582/2004 2 artiklan 2 kohdassa säädetään voin ja rasvattoman maitojauheen vientitukitodistuksia koskevan tarjouskilpailun hakuajasta. Eräiden voilaatujen vientitukia koskevan pysyvän tarjouskilpailun avaamisesta annetusta asetuksesta (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetusta asetuksesta (EY) N:o 582/2004 poikkeamisesta 27 päivänä syyskuuta 2007 annetussa komission asetuksessa (EY) N:o 1119/2007 (4) säädetään maidon ja maitotuotteiden markkinoiden tilanne huomioon ottaen, että vuoden 2007 viimeisellä vuosineljänneksellä on vain yksi tarjouskilpailujakso kuukautta kohti.
(4)
Koska markkinatilanne todennäköisesti pysyy ennallaan, on aiheellista ottaa tämä tarjouskilpailujen järjestämistiheys pysyvästi käyttöön tammikuusta 2008 alkaen tarpeettomien hallinnollisten menettelyjen ja rasitteiden välttämiseksi.
(5)
Sen vuoksi on tarpeen muuttaa asetusta (EY) N:o 581/2004 ja asetusta (EY) N:o 582/2004.
(6)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 581/2004 seuraavasti:
1)
Korvataan 1 artiklan 1 kohdan toinen alakohta seuraavasti:
”Ensimmäisessä alakohdassa tarkoitetut tuotteet on tarkoitettu vietäviksi kaikkiin määräpaikkoihin lukuun ottamatta seuraavia maita ja alueita:
a)
kolmannet maat: Andorra, Pyhä istuin (Vatikaanivaltio), Liechtenstein ja Amerikan yhdysvallat;
b)
yhteisön tullialueen ulkopuoliset EU:n jäsenvaltioiden alueet: Gibraltar, Ceuta, Melilla, Livignon ja Campionen kunnat Italiassa, Helgoland, Grönlanti, Färsaaret sekä ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan.”
2)
Korvataan 2 artiklan 2 kohta seuraavasti:
”2. Kukin tarjouskilpailujakso alkaa kello 13.00 (Brysselin aikaa) kuukauden toisena tiistaina, lukuun ottamatta seuraavia poikkeuksia:
a)
elokuussa tarjouskilpailujakso alkaa kello 13.00 (Brysselin aikaa) kuukauden kolmantena tiistaina;
b)
joulukuussa tarjouskilpailujakso alkaa kello 13.00 (Brysselin aikaa) kuukauden ensimmäisenä tiistaina.
Jos tiistai on yleinen vapaapäivä, jakso alkaa seuraavana työpäivänä kello 13.00 (Brysselin aikaa).
Kukin tarjouskilpailujakso päättyy kello 13.00 (Brysselin aikaa) kuukauden kolmantena tiistaina, lukuun ottamatta seuraavia poikkeuksia:
a)
elokuussa tarjouskilpailujakso päättyy kello 13.00 (Brysselin aikaa) kuukauden neljäntenä tiistaina;
b)
joulukuussa tarjouskilpailujakso päättyy kello 13.00 (Brysselin aikaa) kuukauden toisena tiistaina.
Jos tiistai on yleinen vapaapäivä, jakso päättyy edellisenä työpäivänä kello 13.00 (Brysselin aikaa).”
2 artikla
Muutetaan asetus (EY) N:o 582/2004 seuraavasti:
1)
Korvataan 1 artiklan 1 kohta seuraavasti:
”1. Avataan pysyvä tarjouskilpailu nettopainoltaan vähintään 25 kilogramman säkeissä olevan ja enintään 0,5 painoprosenttia lisättyä muuta kuin maitoa sisältävää ainetta sisältävän tuotekoodiin ex ex 0402 10 19 9000 kuuluvan, komission asetuksen (ETY) N:o 3846/87 (5) liitteessä I olevassa 9 jaksossa tarkoitetun rasvattoman maitojauheen vientituen määrittämiseksi vientiä varten kaikkiin määräpaikkoihin lukuun ottamatta seuraavia maita ja alueita:
a)
kolmannet maat: Andorra, Pyhä istuin (Vatikaanivaltio), Liechtenstein ja Amerikan yhdysvallat;
b)
yhteisön tullialueen ulkopuoliset EU:n jäsenvaltioiden alueet: Gibraltar, Ceuta, Melilla, Livignon ja Campionen kunnat Italiassa, Helgoland, Grönlanti, Färsaaret sekä ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan.
2)
Korvataan 2 artiklan 2 kohta seuraavasti:
”2. Kukin tarjouskilpailujakso alkaa kello 13.00 (Brysselin aikaa) kuukauden toisena tiistaina, lukuun ottamatta seuraavia poikkeuksia:
a)
elokuussa tarjouskilpailujakso alkaa kello 13.00 (Brysselin aikaa) kuukauden kolmantena tiistaina;
b)
joulukuussa tarjouskilpailujakso alkaa kello 13.00 (Brysselin aikaa) kuukauden ensimmäisenä tiistaina.
Jos tiistai on yleinen vapaapäivä, jakso alkaa seuraavana työpäivänä kello 13.00 (Brysselin aikaa).
Kukin tarjouskilpailujakso päättyy kello 13.00 (Brysselin aikaa) kuukauden kolmantena tiistaina, lukuun ottamatta seuraavia poikkeuksia:
a)
elokuussa tarjouskilpailujakso päättyy kello 13.00 (Brysselin aikaa) kuukauden neljäntenä tiistaina;
b)
joulukuussa tarjouskilpailujakso päättyy kello 13.00 (Brysselin aikaa) kuukauden toisena tiistaina.
Jos tiistai on yleinen vapaapäivä, jakso päättyy edellisenä työpäivänä kello 13.00 (Brysselin aikaa).”
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2007.

Labels: 3
17